Политикаялъул гъваридаб ралъдалъ
Гlакъилго лъедолеб гамил капитан.
Нилъер ватlанияб тlалабазда гъорлъ
Гlакъилав эмисар халкъалъул вакил.

Хиянат хlехьечlев магIарулазул вас
Хъузхъулгун ввкlине кинго рекъечlин.
Бацlадар рекleлъе хъублъи бичачlев
Миллат билараца какилариш мун.

МагIарул миллаталъул къадру борхарал
Цо-цо кун иргадал камулел ругин.
Гьанже байрахъулав мун вугин Паша
Къиралзабазулцин рекlелъ лъугьарав.

Вахъа Дарбишилав борхатаб гохlде
Валагье сверухъе бугеб хlал лъазе.
Валагье Дагъистан чороклъун бугин
Хиянатал чагlаз чакмабаз мерхьун.

Чан хапуга вугев Дагъистаналда
Миллат мацl кlочарав гlарцуца цулъун.
Чан хlалихьат вугев бухариги лъун
Хвахинисан гъоркье хъублъи чвахулев.

Абе Сайгидпаша мухlканаб рагlи
Гьал миллатчагlазул ракlал кьватlулеб.
Гьабе Дарбишилав кьварараб гlадлу
Гlадлу бихун ругел гьал чороказе.